Ribe Stifts Adresseaviser, 1848-06-27
J den af Krigsministeriet offentliggjorte, kortfattede Beretning om Affæren ved Hoptrup, Natten mellem 6, og 7. Juni, findes følgende Passus, Oberst v. Juel begav sig paa Veien til Avantgarden, men standsedes ved den af en Officeer overbragte Melding, at den var afskaaret og Skoven i sammes Ryg besat af Fjenden. En øjeblikkelig afsendt Ordre til Avantgarden at slaae sig igjennem, naaede ikke til den, hvorimod Reserve=Husareskadronen (Ritmester Hegermann-Lindencrone) efter et dristigt Gjennemhugstødte til Hovedkorpset ved Haderslev. Da ingen videre Underretning fra Avantgarden indløb, da Kavalleriet allerede var i fuld Retraite, og derved Hovedkorpsets høire Fløi exponeret, da det endvidere af Meldinger, modtagne Dagen forud fra paalidelig Haand, maa have været anseet for afgjort, at det var Wrangel selv, der med sit hele Korps havde omgaaet Avantgarden, tiltraadtes Kl. 5 1/2 Tilbagetoget fra Haderslev til Kolding. - J denne Anledning er der fra 2den Garde-Husareskadron under Ritmester Marcher gjort opmærksom paa, at Eskadronen, uagtet den saa godt som var den eneste Afdeling, der ved bemeldte Leilighed var i ordentligt Engagement med Fjenden, og det under høist vanskelige Omstændigheder, ikke er bleven omtalt i den offentlige Beretning. Af de fra Major v. Voigt og Ritmester v. Marcher indsendte Rapporter, fremgaaer Følgende: Efter at have indtaget sit Kantonnement i Kiestrup By fik Eskadronen om Natten Kl. 12 Ordre til at møde paa Allarmpladsen ved Hoptrup, hvor den beordredes til at indtage Teten af det her holdende Kavalleri. J Forveien var der kommet Melding om, at Fjenden var rykket frem og Besætningen af Vartenberg og Østergaard trukket tilbage. Da der i nordvestlig Retning faldt nogle Skud tiltraadtes Marschen i Skridt, 2den Garde-Husareskadron i Spidsen. Strax efter dens Begyndelse kom der Melding om, at en fjendtlig Kolonne stod i Nærheden med Teten imod Veien, hvorpaa der marscheredes. Jægerkorpset rykkede nu frem, formerede sig noget til Siderne, og kom efter kort Tids Forløb i Engagements med Fjenden, i hvilken Tid Eskadronen forblev paa Veien tæt bagved Jægerne. 2 Kanoner rykkede nu frem og gjorde enkelte Skud, men da Jægerne trak sig tilbage, hvorved Fjenden fik Leilighed til at besætte Gjerderne nærmest Artilleriet, maatte ogsaa dette retirere, hvorved 1 Kanon blev tilbage af Mangel paa For spænding. Jdet Jægerne trak sig tilbage, lod Ritmester Marcher Eskadronen, under en heftig Jld fra Fjenden, rykke frem til den Mark, hvor den tilbageblevne Kanon var placeret paa en Bakke, og tage Stilling bag ved Bakken. Fjenden trængte nu rask frem fra Gjærderne, omringede Kanonen og kastede sine Blænkere frem i en Rugmark, der laae foran det Sted, hvor Eskadronen opmarscherede. For at tage Kanonen tilbage, imponere Fjenden og erholde Tid til at gjøre Deboucher, da Marken, hvorpaa Eskadronen holdt, var omgiven af ugjennemskuelige og for Kavalleriet impassable Hækker, besluttedes et Angreb mod et fremrykkende Jnfanteri, der i større Antal havde dannet sig i Kvarre og Kanonen, og med Blænkere rykkede frem i Rugen. Attakven udførtes med Raskhed, idet en Afdeling detascheredes noget til Venstre, hvorved Angrebet havde en omgaaende Bevægelse til Hensigt. J et Nu var Marken renset og Kanonen igjen taget, men da Forstillingen var borte, var det ikke muligt at føre den bort. Eskadronen trak sig nu atter tilbage omtrent i sin tidligere havte Stilling, og da Fjenden ikke vovede at rykke frem, gjordes i Hast 2 Deboucher i det bagved værende Gjærde, hvorover den trak sig, da den var aldeles berøvet Soutien af Jægerne, der under Affæren havde trukket sig tilbage og fortsatte sin Tilbagegang over Tørningmolle med den største Rolighed og Orden. J Affæren mistede Eskadronen en Officeer, 14 Mand, af hvilke de 4 ligge saarede paa vore Lazarether og 6 Heste. Hovedkvarteret i Christiansfeldt, den 22. Juni, Kl. 12 Midnat. Hedemann. (B. T.)¬